2012D0481 — LV — 06.06.2015 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2012. gada 16. augusts) par ekoloģiskajiem kritērijiem ES ekomarķējuma piešķiršanai apdrukātam papīram (izziņots ar dokumenta numuru C(2012) 5364) (Dokuments attiecas uz EEZ) (2012/481/ES) (OV L 223, 21.8.2012., 55. lpp)

Grozīta ar:





Labota ar:









▼B

KOMISIJAS LĒMUMS

(2012. gada 16. augusts)

par ekoloģiskajiem kritērijiem ES ekomarķējuma piešķiršanai apdrukātam papīram

(izziņots ar dokumenta numuru C(2012) 5364)

(Dokuments attiecas uz EEZ)

(2012/481/ES)







EIROPAS KOMISIJA, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu ( 1 ) un jo īpaši tās 8. panta 2. punktu, apspriedusies ar Eiropas Savienības Ekomarķējuma komiteju, tā kā: (1) Saskaņā ar Regulu (EK) Nr. 66/2010 ES ekomarķējumu var piešķirt produktiem, kam visā to aprites ciklā ir samazināta ietekme uz vidi. (2) Regulā (EK) Nr. 66/2010 paredzēts īpašus ES ekomarķējuma kritērijus noteikt atbilstīgi produktu grupām. (3) Tā kā apdrukāta papīra izstrādājumu ražošanā izmantotās ķīmikālijas var apgrūtināt apdrukāta papīra izstrādājumu pārstrādājamību un tā kā tās var būt bīstamas videi un cilvēka veselībai, ir lietderīgi noteikt ES ekomarķējuma kritērijus produktu grupai “apdrukāts papīrs”. (4) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu, tā kā: IR PIEŅĒMUSI ŠO LĒMUMU.







1. pants

▼M1

1. Produktu grupā “apdrukāts papīrs” ietilpst visi apdrukāta papīra izstrādājumi, kuros vismaz 90 % masas ir papīrs, kartons vai papīra substrāts, izņemot tādus izstrādājumus kā grāmatas, katalogi, bukleti vai veidlapas, kuros vismaz 80 % masas ir papīrs, kartons vai papīra substrāts. Ieliktņus, vākus un jebkuru apdrukātu papīru, kas ir daļa no gatavā apdrukātā papīra, uzskata par apdrukāta papīra izstrādājuma daļu.

▼B

2. Apdrukāta papīra izstrādājumā iestiprināti ieliktņi (ko nav paredzēts izņemt) atbilst šā lēmuma pielikumā izklāstītajām prasībām. Ieliktņi, kas nav piestiprināti pie apdrukāta papīra izstrādājuma (piemēram, skrejlapas, noņemamas uzlīmes), bet kas tiek pārdoti vai piedāvāti kopā ar šādu papīru, atbilst šī lēmuma pielikumā izklāstītajām prasībām vienīgi tad, ja uz tiem paredzēts uzlikt ES ekomarķējumu.

3. Produktu grupā “apdrukāts papīrs” neietilpst:

a) apdrukāts salvešpapīrs;

b) apdrukāta papīra izstrādājumi, ko izmanto kā iepakojuma un ietinamo papīru;

▼M1

c) mapes, aploksnes, ātršuvēji un papīra kancelejas piederumi.

▼B

2. pants

Šajā lēmumā izmanto šādas definīcijas:

▼M1

1) “grāmata” ir iesiets un/vai līmēts apdrukāta papīra izstrādājums cietos vai mīkstos vākos, piemēram, mācību grāmata, daiļliteratūras vai cita literatūras stila grāmata, pārskats, rokasgrāmata un brošēta grāmata. Produktu grupā “grāmata” neietilpst periodiskie izdevumi, brošūras, žurnāli, regulāri izdoti katalogi un gada pārskati;

▼B

2) “palīgmateriāli” ir ķīmiskie produkti, ko izmanto iespiešanā, pārklāšanā un pēcapstrādē un ko var patērēt, iznīcināt, izšķiest, izliet vai izlietot. Produktu grupā “palīgmateriāli” ietilpst tādi produkti kā iespiedkrāsas un krāsvielas, toneri, drukas lakas, lakas, adhezīvi, mazgāšanas un mitrināšanas šķīdumi;

3) “mape” ir salokāmi cietie vai mīkstie vāki, kuros var ievietot atsevišķas papīra lapas. Produktu grupā “mape” ietilpst tādi produkti kā dokumentu atdalītāji, mapes–somas, vienkāršas mapes bez aizdares un atlokiem, iekarināmās mapes, kartona kastes un mapes ar trim atlokiem;

4) “halogenizēts organiskais šķīdinātājs” ir organiskais šķīdinātājs, kurā ietilpst vismaz viens broma, hlora, fluora vai joda atoms uz molekulu;

5) “ieliktnis” ir papildu lapa vai iedaļa, kas apdrukāta atsevišķi no apdrukāta papīra izstrādājuma un kas ievietota starp apdrukāta papīra izstrādājuma lapām un var būt izņemama (atsevišķs ieliktnis) vai iestiprināta starp apdrukāta papīra izstrādājuma lapām, tādējādi veidojot tā neatņemamu daļu (iestiprināts ieliktnis). Produktu grupā “ieliktnis” ietilpst tādi produkti kā reklāma uz vairākām lapām, bukleti, brošūras, kartītes atbildes nosūtīšanai un citi pārdošanas veicināšanas materiāli;

6) “laikraksts” ir ikdienas vai iknedēļas izdevums, kurā publicētas ziņas un kurš iespiests uz avīžpapīra, kas ražots no celulozes un/vai pārstrādāta papīra, kura svars ir 40–65 g/m2;

7) “detaļa, kas nav izgatavota no papīra” ir jebkura apdrukāta papīra izstrādājuma daļa, kuras sastāvā nav papīrs, kartons vai papīra substrāts;

8) “iepakojums” ir jebkurš izstrādājums, kas izgatavots no jebkura veida materiāla un ko izmanto, lai iepakotu, aizsargātu, pārkrautu, piegādātu vai noformētu preces, sākot ar izejvielām un beidzot ar gatavām precēm, sākot ar ražotāju un beidzot ar lietotāju vai patērētāju;

▼M1

9) “apdrukāta papīra izstrādājums” ir apdrukājama materiāla apstrādes rezultātā tapis izstrādājums. Apstrāde ir papīra apdruka. Apstrāde var ietvert ne vien apdruku, bet arī pēcapstrādi, piemēram, locīšanu, iespiešanu, griešanu vai sastiprināšanu, ko veic, izmantojot līmi, brošēšanu un iesiešanu. Produktu grupā “apdrukāta papīra izstrādājums” ietilpst laikraksti, reklāmas un informatīvi materiāli, periodiskie izdevumi, katalogi, grāmatas, reklāmas lapiņas, brošūras, plakāti, vizītkartes un etiķetes;

▼B

10) “druka” (vai iespiešana) ir process, kurā apdrukājams materiāls apstrādes rezultātā kļūst par apdrukāta papīra izstrādājumu. Pie iespiešanas darbiem pieskaitāmi primsdrukas sagatavošana, druka un pēcapstrāde;

11) “pārstrāde” ir jebkāda reģenerācijas darbība, kurā atkritumu materiālus pārstrādā produktos, materiālos vai vielās to sākotnējam vai citam nolūkam. Pārstrāde ietver organisku materiālu pārstrādi, bet neietver enerģijas reģenerāciju un iestrādi materiālos, ko lietos kā kurināmo vai aizbēršanai;

12) “gaistošais organiskais savienojums (GOS)” ir jebkurš organiskais savienojums, kā arī kreozota frakcija, kam temperatūrā 293,15 K tvaiku spiediens ir 0,01 kPa vai lielāks vai kam konkrētos izmantošanas apstākļos ir attiecīga gaistamība;

13) “mazgāšanas šķīdums” (reizēm saukts arī par tīrīšanas šķīdumu vai tīrīšanas līdzekli) ir: a) šķidrās ķimikālijas, ko izmanto iespiedmašīnu mazgāšanā (gan izmantojot iebūvēto automātisko mazgāšanu (in-press), gan mazgājot iekārtas ar rokām (off-press), lai notīrītu iespiedkrāsu, papīra putekļus un līdzīgus produktus; b) tīrīšanas līdzeklis pēcapstrādes mašīnām un iespiedmašīnām, piemēram, adhezīvu un lakas atlikuma noņemšanai paredzēts tīrīšanas līdzeklis; c) iespiedkrāsas noņēmējs, ko izmanto, lai nomazgātu piekaltušu iespiedkrāsu. Produktu grupā “mazgāšanas šķīdums” neietilpst tīrīšanas šķīdumi, kas paredzēti citu iespiedmašīnas daļu vai citu mašīnu (nevis iespiedmašīnu un pēcapstrādes mašīnu) tīrīšanai;

14) “makulatūra” ir papīrs, kas saražots iespiešanas un pēcapstrādes procesos, griežot vai apgriežot papīra loksnes vai uzsākot darbu tipogrāfijā vai sietuvē, un kas nav gatavā apdrukāta papīra izstrādājuma sastāvdaļa.

3. pants

Lai saskaņā ar Regulu (EK) Nr. 66/2010 apdrukātam papīram piešķirtu ES ekomarķējumu, tam jāietilpst produktu grupā “apdrukāts papīrs”, kā noteikts šā lēmuma 1. pantā, un jāatbilst šā lēmuma pielikumā izklāstītajiem kritērijiem, kā arī saistītajām novērtēšanas un verifikācijas prasībām.

▼M2

4. pants

Produktu grupas “apdrukāts papīrs” ekoloģiskie kritēriji un ar to saistītās novērtēšanas un verifikācijas prasības ir spēkā līdz 2018. gada 31. decembrim.

▼B

5. pants

Administratīviem mērķiem produktu grupai “apdrukāts papīrs” piešķir kodu “028”.

6. pants

Šis lēmums ir adresēts dalībvalstīm.









PIELIKUMS

PAMATPRINCIPI

Kritēriju noteikšanas mērķi

Kritēriju mērķis jo īpaši ir sekmēt efektīvāku vides aizsardzību saistībā ar iespiedkrāsas atdalīšanu no apdrukāta papīra izstrādājumiem un šādu izstrādājumu pārstrādāšanu, GOS emisiju samazināšanu, kā arī tāda vides un cilvēka veselības apdraudējuma samazināšanu vai novēršanu, kas saistīts ar bīstamu vielu lietošanu. Kritēriji ir noteikti tādā līmenī, kas veicinātu marķējuma piešķiršanu tikai tādiem apdrukāta papīra izstrādājumiem, kuru kaitīgā ietekme uz vidi ir neliela.

KRITĒRIJI

Kritēriji ir noteikti attiecībā uz katru no šādiem aspektiem:

1) substrāts;

2) aizliegta vai ierobežota lietojuma vielas un maisījumi;

3) pārstrādājamība;

4) emisijas;

5) atkritumi;

6) enerģija;

7) apmācība;

8) piemērotība lietošanai;

9) informācija uz iepakojuma;

10) informācija ES ekomarķējumā.

Kritērijus Nr. 1., 3., 8., 9. un 10. piemēro gatavajam apdrukāta papīra izstrādājumam.

Kritēriju Nr. 2 piemēro gan tām apdrukāta papīra izstrādājuma detaļām, kas nav izgatavotas no papīra, gan papīra detaļu iespiešanai, pārklāšanai un pēcapstrādei.

Kritērijus Nr. 4., 5., 6. un 7. piemēro tikai papīra detaļu iespiešanai, pārklāšanai un pēcapstrādei.

Šos kritērijus piemēro visiem minētajiem procesiem objektā vai objektos, kur tiek ražots apdrukāta papīra izstrādājums. Ja iespiešanas, pārklāšanas un pēcapstrādes procesos apstrādā tikai tos izstrādājumus, kam jāpiešķir ekomarķējums, tad kritērijus Nr. 2., 4., 5., 6. un 7. piemēro tikai šiem procesiem.

Ekoloģiskos kritērijus nepiemēro izejvielu, palīgmateriālu un gatavo izstrādājumu pārvadāšanai.

Novērtēšanas un verifikācijas prasības

Konkrētas novērtēšanas un verifikācijas prasības ir norādītas katram kritērijam atsevišķi.

Visi apdrukāta papīra izstrādājumu iespiešanas procesi notiek atbilstīgi šiem kritērijiem. Tādējādi izstrādājuma daļas, kuru iespiešanu veic apakšuzņēmējs, arī atbilst iespiešanas prasībām. Pieteikumā uzskaita visas tipogrāfijas un visus apakšuzņēmējus, kas iesaistīti apdrukāta papīra ražošanā, un norāda viņu ģeogrāfiskās atrašanās vietas.

Pieteikuma iesniedzējs iesniedz sarakstu ar tiem ķīmiskajiem produktiem, kas tipogrāfijā izmantoti apdrukāta papīra izstrādājumu ražošanai. Šī prasība attiecas arī uz visiem palīgmateriāliem, kas izmantoti iespiešanas, pārklāšanas un pēcapstrādes procesos. Pieteikuma iesniedzēja sagatavotajā sarakstā ir norādīts visu izmantoto ķīmisko produktu daudzums, funkcijas un to piegādātāji, kā arī pievienota drošības datu lapa, kas aizpildīta saskaņā ar Komisijas Direktīvu 2001/58/EK ( 2 ).

Ja pieteikuma iesniedzējam jāiesniedz deklarācijas, dokumentācija, analīžu rezultāti, testēšanas pārskati vai citi pierādījumi par atbilstību kritērijiem, tos var sagatavot pats pieteikuma iesniedzējs un/vai tā piegādātāji, un/vai attiecīgi piegādātāju piegādātāji.

Vajadzības gadījumā visiem kritērijiem var izmantot šeit nenorādītas testēšanas metodes, ja kompetentā iestāde, kas izvērtē pieteikumu, tās atzīst par ekvivalentām.

Ja iespējams, testēšana jāizdara laboratorijās, kuras atbilst standarta EN ISO 17025 vai tam ekvivalenta standarta vispārīgajām prasībām.

Attiecīgos gadījumos kompetentās iestādes var pieprasīt iesniegt apliecinošus dokumentus un veikt neatkarīgu verifikāciju.

ES EKOMARĶĒJUMA KRITĒRIJI

1. kritērijs. Substrāts

a) Apdrukāta papīra izstrādājumu iespiež tikai uz tāda papīra, kam piešķirts ES ekomarķējums, kā tas paredzēts Komisijas Lēmumā 2011/333/ES ( 3 ).

b) Ja izmanto avīžpapīru, apdrukāta papīra izstrādājumu iespiež tikai uz tāda papīra, kam piešķirts ES ekomarķējums, kā tas paredzēts Komisijas Lēmumā 2012/448/ES ( 4 ).

Novērtēšana un verifikācija. Pieteikuma iesniedzējs iesniedz attiecīgo apdrukāta papīra izstrādājumu specifikācijas, tostarp izmantotā papīra nosaukumu, daudzumu un svaru (g/m2). Sarakstā norāda arī izmantotā papīra piegādātāju nosaukumus. Attiecībā uz izmantoto papīru pieteikuma iesniedzējs iesniedz derīga ES ekomarķējuma sertifikāta kopiju.

2. kritērijs. Aizliegta vai ierobežota lietojuma vielas un maisījumi

a) Bīstamās vielas un maisījumi

Gatavā apdrukāta papīra izstrādājuma iespiešanā, pārklāšanā un pēcapstrādē nedrīkst izmantot palīgmateriālus, kurus varētu konstatēt gatavajā apdrukāta papīra izstrādājumā un kuri satur vielas un/vai maisījumus, kas saskaņā ar Eiropas Parlamenta un Padomes Regulu (EK) Nr. 1272/2008 ( 5 ) vai Padomes Direktīvu 67/548/EEK ( 6 ) atbilst kritērijiem, ko piemēro, lai vielas klasificētu atbilstīgi turpmāk norādītajiem bīstamības apzīmējumiem vai riska apzīmējumiem, vai Eiropas Parlamenta un Padomes Regulas (EK) Nr. 1907/2006 ( 7 ) 57. pantā minētās vielas.

Šo prasību nepiemēro toluolam, ko izmanto rotācijas dobspiedes procesos, ja ir uzstādīta slēgta vai iekapsulēta iekārta vai izveidota reģenerācijas vai jebkāda cita ekvivalenta sistēma, kura paredzēta difūzo emisiju kontrolei un monitoringam, un ja atgūšanas efektivitāte ir vismaz 92 %. Šo prasību nepiemēro arī UV lakai un UV iespiedkrāsai, kas klasificēta ar apzīmējumu H412/R52–53.

Gatavā apdrukāta papīra izstrādājuma detaļās, kas nav izgatavotas no papīra (līdz 20 % no masas, kā noteikts 1. pantā), nedrīkst būt iepriekš minētās vielas.







Bīstamības apzīmējumu un riska apzīmējumu saraksts Bīstamības apzīmējums (1) Riska apzīmējums (2) H300 Norijot iestājas nāve R28 H301 Toksisks, ja norīts R25 H304 Var izraisīt nāvi, ja norīts vai iekļūst elpvados R65 H310 Nonākot saskarē ar ādu, iestājas nāve R27 H311 Toksisks, ja nonāk saskarē ar ādu R24 ▼C1 H330 Ieelpojot iestājas nāve R23 vai R26 ▼B H331 Toksisks, ja ieelpo R23 H340 Var izraisīt ģenētiskus bojājumus R46 H341 Ir aizdomas, ka var izraisīt ģenētiskus bojājumus R68 H350 Var izraisīt vēzi R45 H350i Var izraisīt vēzi ieelpojot R49 H351 Ir aizdomas, ka var izraisīt vēzi R40 H360F Var negatīvi ietekmēt auglību R60 H360D Var nodarīt kaitējumu nedzimušam bērnam R61 H360FD Var negatīvi ietekmēt auglību. Var nodarīt kaitējumu nedzimušam bērnam R60; R61; R60–61 H360Fd Var negatīvi ietekmēt auglību. Ir aizdomas, ka var nodarīt kaitējumu nedzimušam bērnam R60–R63 H360Df Var nodarīt kaitējumu nedzimušam bērnam. Ir aizdomas, ka negatīvi ietekmē auglību R61–R62 H361f Ir aizdomas, ka negatīvi ietekmē auglību R62 H361d Ir aizdomas, ka var nodarīt kaitējumu nedzimušam bērnam R63 H361fd Ir aizdomas, ka negatīvi ietekmē auglību. Ir aizdomas, ka var nodarīt kaitējumu nedzimušam bērnam R62–63 H362 Var nodarīt kaitējumu ar krūti barotam bērnam R64 H370 Izraisa orgānu bojājumus R39/23; R39/24; R39/25; R39/26; R39/27; R39/28; H371 Var izraisīt orgānu bojājumus R68/20; R68/21; R68/22; H372 Izraisa orgānu bojājumus ilgstošas vai atkārtotas iedarbības rezultātā R48/25; R48/24; R48/23 H373 Var izraisīt orgānu bojājumus ilgstošas vai atkārtotas iedarbības rezultātā R48/20; R48/21; R48/22 H400 Ļoti toksisks ūdens organismiem R50 H410 Ļoti toksisks ūdens organismiem, ar ilgstošām sekām R50–53 H411 Toksisks ūdens organismiem, ar ilgstošām sekām R51–53 H412 Kaitīgs ūdens organismiem, ar ilgstošām sekām R52–53 H413 Var radīt ilgstošas kaitīgas sekas ūdens organismiem R53 EUH059 Bīstams ozona slānim R59 EUH029 Saskaroties ar ūdeni, izdala toksiskas gāzes R29 EUH031 Saskaroties ar skābēm, izdala toksiskas gāzes R31 EUH032 Saskaroties ar skābēm, izdala ļoti toksiskas gāzes R32 EUH070 Toksisks saskarē ar acīm R39–41 (1) Kā paredzēts Regulā (EK) Nr. 1272/2008. (2) Kā paredzēts Direktīvā 67/548/EEK.

Minētā prasība neattiecas uz tādām vielām vai maisījumiem, kas pēc pārstrādes maina īpašības (piemēram, zaudē bioloģisko pieejamību, mainās ķīmiskais sastāvs), vairs neradot iepriekš konstatēto bīstamību.

Robežkoncentrācija vielām un maisījumiem, kuriem varētu tikt piešķirti vai ir piešķirti iepriekš uzskaitītie bīstamības apzīmējumi vai riska apzīmējumi vai kuri atbilst kritērijiem par klasifikāciju bīstamības klasēs vai kategorijās, un robežkoncentrācija vielām, kas atbilst Regulas (EK) Nr. 1907/2006 57. panta a), b) vai c) punktā minētajiem kritērijiem, nedrīkst būt lielāka par vispārīgajām vai specifiskajām robežkoncentrācijām, kas noteiktas saskaņā ar Regulas (EK) Nr. 1272/2008 10. pantu. Ja tiek noteikta specifiskā robežkoncentrācija, tai jābūt lielākai par vispārīgo robežkoncentrāciju.

Robežkoncentrācija vielām, kas atbilst Regulas (EK) Nr. 1907/2006 57. panta d), e) vai f) punktā minētajiem kritērijiem, nedrīkst pārsniegt 0,1 % no masas.

Novērtēšana un verifikācija. Attiecībā uz vielām, kas pagaidām nav klasificētas saskaņā ar Regulu (EK) Nr. 1272/2008, pieteikuma iesniedzējs pierāda atbilstību šiem kritērijiem, iesniedzot šādus dokumentus: i) deklarāciju par to, ka gatavā izstrādājuma detaļās, kuras nav izgatavotas no papīra, nav šajā kritērijā minēto vielu tādā daudzumā, kas pārsniedz atļautās robežvērtības; ii) deklarāciju par to, ka palīgmateriālos, kurus varētu konstatēt gatavajā apdrukāta papīra izstrādājumā un kuri izmantoti iespiešanā, pārklāšanā un pēcapstrādē, nav šajā kritērijā minēto vielu tādā daudzumā, kas pārsniedz atļautās robežvērtības; iii) visu to palīgmateriālu sarakstu, kas izmantoti apdrukāta papīra izstrādājumu iespiešanā, pārklāšanā un pēcapstrādē. Sarakstā iekļauj informāciju par visu ražošanas procesā izmantoto palīgmateriālu daudzumu, funkcijām un to piegādātājiem.

Pieteikuma iesniedzējs apliecina atbilstību šim kritērijam, iesniedzot deklarāciju par to, ka neviena viela nav klasificēta bīstamības klasēs atbilstīgi iepriekš uzskaitītajiem bīstamības apzīmējumiem saskaņā ar Regulu (EK) Nr. 1272/2008, ciktāl to var secināt vismaz pēc informācijas par Regulas (EK) Nr. 1907/2006 VII pielikumā minēto prasību izpildi. Papildus šai deklarācijai iesniedz kopsavilkumu par attiecīgajām raksturīgajām iezīmēm, kas saistītas ar iepriekš uzskaitītajiem bīstamības apzīmējumiem saskaņā ar Regulas (EK) Nr. 1907/2006 II pielikuma (Norādījumi drošības datu lapu sastādīšanai) 10., 11. un 12. iedaļā noteikto detalizācijas pakāpi.

Informāciju par būtiskām vielu īpašībām var iegūt ne vien testēšanā, bet arī ar citiem līdzekļiem, piemēram, izmantojot tādas alternatīvas kā in vitro metode, struktūru aktivitātes kvantitatīvā novērtējuma modeļi, veicot grupēšanu vai izvērtējot līdzības saskaņā ar Regulas (EK) Nr. 1907/2006 XI pielikumu. Īpaši ieteicams attiecīgos datus koplietot.

Informāciju sniedz par gatavajā izstrādājumā izmantoto vielu vai maisījumu formu vai agregātstāvokli.

Attiecībā uz REACH regulas IV un V pielikumā uzskaitītajām vielām, uz kurām neattiecas reģistrēšanas pienākums, kas paredzēts Regulas (EK) Nr. 1907/2006 (REACH) 2. panta 7. punkta a) un b) apakšpunktā, pietiek iesniegt deklarāciju par iepriekš minēto prasību izpildi.

Pieteikuma iesniedzējs iesniedz attiecīgo dokumentāciju par atgūšanas efektivitāti saistībā ar slēgtu/iekapsulētu iekārtu/reģenerācijas sistēmu vai jebkādu citu ekvivalentu sistēmu, kas ieviesta, lai regulētu toluola izmantošanu rotācijas dobspiedes procesos.

b) Vielas, kas iekļautas sarakstā saskaņā ar Regulas (EK) Nr. 1907/2006 59. panta 1. punktu

Atkāpi no Regulas (EK) Nr. 66/2010 6. panta 6. punkta a) apakšpunktā minētā aizlieguma nepiešķir vielām, kuras atzītas par tādām, kas rada ļoti lielu apdraudējumu un ir iekļautas Regulas (EK) Nr. 1907/2006 59. pantā paredzētajā sarakstā, un kuru koncentrācija maisījumos pārsniedz 0,1 %. Specifisko robežkoncentrāciju, kas noteikta saskaņā ar Regulas (EK) Nr. 1272/2008 10. pantu, piemēro tad, ja tā ir mazāka par 0,1 %.

Novērtēšana un verifikācija. To vielu saraksts, kuras atzītas par tādām, kas rada ļoti lielu apdraudējumu un ir iekļautas apzināmo vielu sarakstā saskaņā ar Regulas (EK) Nr. 1907/2006 59. pantu, ir pieejams šeit:

http://echa.europa.eu/chem_data/authorisation_process/candidate_list_table_en.asp

Pieteikuma iesniegšanas dienā jāsniedz atsauce uz šo sarakstu.

Pieteikuma iesniedzējs pierāda atbilstību kritērijam, iesniedzot datus par apdrukāta papīra izstrādājumu iespiešanā izmantoto vielu daudzumu un deklarāciju par to, ka šajā kritērijā minētās vielas gatavajā izstrādājumā nepārsniedz norādīto robežkoncentrāciju. Koncentrāciju norāda drošības datu lapās saskaņā ar Regulas (EK) Nr. 1907/2006 31. pantu.

c) Biocīdi

Biocīdus produkta sastāvā vai produkta sastāvā iekļautā maisījumā, kurus lieto par produkta konservantiem un kuri saskaņā ar Direktīvu 67/548/EEK, Padomes Direktīvu 1999/45/EK ( 8 ) vai Regulu (EK) Nr. 1272/2008 klasificēti ar H410/R50-53 vai H411/R51-53, atļauts izmantot tikai tad, ja to bioloģiskās akumulācijas potenciālu raksturojošie lielumi – oktanola/ūdens sadalījuma koeficients log Pow ir < 3,0 vai eksperimentāli noteiktais bioloģiskās koncentrēšanās koeficients BCF ≤ 100.

Novērtēšana un verifikācija. Pieteikuma iesniedzējs par visiem biocīdiem, kas izmantoti dažādos ražošanas posmos, iesniedz materiālu drošības datu lapu kopijas un dokumentāciju par biocīdu koncentrāciju gatavajā izstrādājumā.

d) Mazgāšanas šķīdumi

Iespiešanas procesos un/vai saistītajos procesos mazgāšanas šķīdumu kā tīrīšanas līdzekli, kas satur aromātisko ogļūdeņradi, izmantot drīkst vienīgi tad, ja tas atbilst 2. punkta b) apakšpunktā noteiktajām prasībām un ja ir izpildīts viens no turpmāk minētajiem nosacījumiem:

i) aromātiskā ogļūdeņraža procentuālais daudzums izmantotajos mazgāšanas šķīduma produktos nepārsniedz 0,1 % (no masas);

ii) reizi gadā izmantotajos mazgāšanas šķīdumos, kuru pamatā ir aromātiskais ogļūdeņradis, nepārsniedz 5 % no kalendārā gadā izmantotā aromātiskā ogļūdeņraža kopējā daudzuma.

Šo kritēriju nepiemēro toluolam, ko izmanto kā mazgāšanas šķīdumu rotācijas dobspiedē.

Novērtēšana un verifikācija. Pieteikuma iesniedzējs iesniedz drošības datu lapu par katru mazgāšanas šķīdumu, kas tipogrāfijā izmantots tā gada laikā, uz kuru attiecas gada patēriņš. Mazgāšanas šķīduma piegādātāji sniedz deklarācijas par aromātiskā ogļūdeņraža saturu mazgāšanas šķīdumos.

e) Alkilfenoletoksilāti – halogenētie šķīdinātāji – ftalāti

Iespiedkrāsām, krāsvielām, toneriem, adhezīviem, mazgāšanas šķīdumiem vai citām tīrīšanai paredzētām ķimikālijām, ko izmanto apdrukāta papīra izstrādājumu iespiešanā, nedrīkst pievienot šādas vielas vai preparātus:

— alkilfenoletoksilātus un to atvasinājumus, kas noārdīšanās ceļā var veidot alkilfenolus,

— halogenētos šķīdinātājus, kas ekomarķējuma piemērošanas brīdī ir klasificēti kā bīstami vai riskanti atbilstīgi 2. punkta a) apakšpunktā uzskaitītajām kategorijām,

— ftalātus, kas šā lēmuma piemērošanas brīdī saskaņā ar Regulu (EK) Nr. 1272/2008 ir klasificēti atbilstīgi riska apzīmējumiem H360F, H360D, H361f.

Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam.

f) Iespiedkrāsas, toneri, tintes, lakas, folija un lamināts

Iespiedkrāsās, toneros, tintēs, lakās, folijās un laminātos nedrīkst izmantot šādus smagos metālus vai to savienojumus (kā individuālas vielas vai kāda lietotā preparāta sastāvdaļas): kadmijs, varš (izņemot vara ftalocianīnu), svins, niķelis, hroms (VI), dzīvsudrabs, arsēns, šķīstošais bārijs, selēns, antimons. Kobaltu drīkst lietot vienīgi tādā koncentrācijā, kas nav augstāka par 0,1 % (no masas),

Sastāvdaļās šie metāli drīkst būt kā piemaisījumi no izejvielām, līdz 0,01 % (masas).

Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam un arī sastāvdaļu piegādātāju deklarācijas.

▼M1

3. kritērijs. Pārstrādājamība

Apdrukāta papīra izstrādājumiem jābūt pārstrādājamiem. Iespiedkrāsai jābūt atdalāmai no apdrukāta papīra izstrādājumiem, un apdrukāta papīra izstrādājuma detaļām, kas nav izgatavotas no papīra, jābūt viegli noņemamām, lai nodrošinātu, ka tās netraucē pārstrādāt attiecīgo izstrādājumu.

a) Aģentus, kas mitrā stāvoklī palielina stiprību, var izmantot tikai tad, ja var pierādīt gatavā izstrādājuma pārstrādājamību.

b) Adhezīvus drīkst izmantot vienīgi tad, ja var pierādīt to noņemamību.

c) Pārklājumam paredzētās lakas un laminātu, tostarp polietilēnu un/vai polietilēnu/polipropilēnu, drīkst izmantot vienīgi grāmatu vākiem, žurnāliem un katalogiem.

d) Jāpierāda iespiedkrāsas atdalāmība.

Novērtēšana un verifikācija. Pieteikuma iesniedzējs informē par tādu pārstrādājamības testu rezultātiem, kuros pārbaudīti aģenti, kas mitrā stāvoklī palielina stiprību, un adhezīvu noņemamība. Testēšanas standartmetodes ir PTS metode PTS-RH 021/97 (aģentiem, kas mitrā stāvoklī palielina stiprību), INGEDE 12 (nešķīstošu adhezīvu noņemamība) vai ekvivalentas testa metodes. Iespiedkrāsas atdalāmība jāpierāda, izmantojot Eiropas Pārstrādāta papīra padomes izstrādāto metodi, tā saukto iespiedkrāsas atdalīšanas novērtējuma metodi (Deinking Scorecard) ( 9 ), vai ekvivalentas testa metodes. Testēšanā jāpārbauda trīs papīra veidi: nekrītots, krītots un pēc formas piegriezts papīrs. Ja viena veida iespiedkrāsu pārdod tikai vienam vai diviem konkrētiem papīra veidiem, tad pietiek ar attiecīgā papīra veida vai veidu testēšanu. Pieteikuma iesniedzējs iesniedz deklarāciju par to, ka krītoti un laminēti apdrukāta papīra izstrādājumi atbilst 3. punkta c) apakšpunktā noteiktajām prasībām. Ja kāda daļa no apdrukāta papīra izstrādājuma ir viegli noņemama (piemēram, plastmasas vāciņi), tad pārstrādājamības testus var veikt bez šīs detaļas. Tas, cik viegli ir noņemt detaļas, kas nav izgatavotas no papīra, ir jāpierāda, iesniedzot deklarāciju, ko sagatavojis uzņēmums, kurš nodarbojas ar papīra savākšanu, papīra pārstrādi vai veic citu līdzīgu darbību. Drīkst izmantot arī testa metodes, saistībā ar kurām kompetenta un neatkarīga trešā puse ir pierādījusi iespēju iegūt ekvivalentus rezultātus.

▼B

4. kritērijs. Emisijas

a) Emisijas ūdenī

Skalošanas ūdeni, kas satur sudrabu no filmu attīstīšanas un iespiedplašu ražošanas, un fotoķimikālijas nedrīkst izvadīt notekūdeņu attīrīšanas iekārtās.

Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, kā arī aprakstu par rīcību objektā saistībā ar fotoķimikālijām un sudrabu saturošu skalošanas ūdeni. Ja par filmu attīstīšanu un/vai iespiedplašu ražošanu tiek slēgti ārpakalpojumu līgumi, tad apakšuzņēmējs iesniedz deklarāciju par atbilstību šim kritērijam, kā arī aprakstu par rīcību apakšuzņēmēja objektā saistībā ar fotoķimikālijām un sudrabu saturošu skalošanas ūdeni.

Notekūdeņu attīrīšanas iekārtās izvadīto Cr un Cu daudzums nedrīkst pārsniegt 45mg/m2 un, attiecīgi, 400 mg/m2 no drukā izmantotā preses cilindra virsmas laukuma.

Novērtēšana un verifikācija. Cr un Cu ieplūdes notekūdeņos jāpārbauda rotācijas dobspiedes tipogrāfijās pēc šo vielu izmantošanas, bet pirms to izvadīšanas. Reizi mēnesī ir jāpaņem Cr un Cu ieplūžu reprezentatīvs paraugs. Akreditētai laboratorijai reizi gadā jāveic vismaz viena analītiskā pārbaude, lai noteiktu Cr un Cu saturu reprezentatīvā paraugā, kas ņemts no iepriekš minētajiem paraugiem. Novērtējot atbilstību šim kritērijam, analītiskajā pārbaudē konstatētais Cr un Cu saturs jādala ar drukā izmantoto preses cilindra virsmas laukumu. Drukā izmantoto cilindra virsmu aprēķina šādi: cilindra virsmu (= 2πrL, kur r ir cilindra rādiuss, bet L – garums) reizina ar gadā iespiesto izstrādājumu skaitu (= dažādu iespieddarbu skaits).

b) Emisijas gaisā

Gaistošie organiskie savienojumi (GOS)

Ir jāizpilda šādi kritēriji:

(PGOS – RGOS)/Ppapīrs < 5 [kg/t]

kur:

PGOS = tādu iegādāto ķīmisko produktu GOS kopējais gada apjoms kilogramos, kuri konkrētajā gadā izmantoti visu drukāto materiālu ražošanā.

RGOS = tādu GOS kopējais gada apjoms kilogramos, kas iznīcināti ar samazināšanas metodi, reģenerēti iespiešanas procesā un pārdoti, vai izmantoti atkārtoti.

Ppapīrs = tāda papīra kopējais gada apjoms tonnās, kas iegādāts un izmantots drukāto materiālu ražošanā.

Ja tipogrāfija izmanto citu iespiešanas tehnoloģiju, atbilstība šim kritērijam jāpanāk saistībā ar katru konkrēto tehnoloģiju.

Aprēķinot PGOS vērtību, jāņem vērā drošības datu lapās sniegtā informācijā par GOS saturu vai ekvivalenta deklarācija, ko iesniedzis ķīmisko produktu piegādātājs.

Aprēķinot RGOS vērtību, jāņem vērā deklarācija par GOS saturu pārdotajos ķīmiskajos produktos vai iekšējās uzskaites reģistru (vai jebkādus citus ekvivalentus dokumentus), kur sniegta informācija par gadā reģenerētajiem un objektā atkārtoti izmantotajiem GOS apjomiem.

Īpaši nosacījumi karstās žāvēšanas rotācijai:

i) Ja karstās žāvēšanas ofseta iespiedmašīnas žāvētājā ir iebūvēta pēcsadegšanas kamera, lieto šādu aprēķina metodi: PGOS = 90 % no tajos mitrināšanas šķīdumos esošo GOS kopējā gada apjoma kilogramos, kas gada laikā izmantoti drukāto materiālu ražošanā, + 85 % no tajos mazgāšanas šķīdumos esošo GOS kopējā gada apjoma kilogramos, kas gada laikā izmantoti drukāto materiālu ražošanā.

ii) Ja karstās žāvēšanas ofseta iespiedmašīnas žāvētājā nav iebūvēta pēcsadegšanas kamera, lieto šādu aprēķina metodi: PGOS = 90 % no tajos mitrināšanas šķīdumos esošo GOS kopējā gada apjoma kilogramos, kas gada laikā izmantoti drukāto materiālu ražošanā, + 85 % no tajos mazgāšanas šķīdumos esošo GOS kopējā gada apjoma kilogramos, kas gada laikā izmantoti drukāto materiālu ražošanā + 10 % no tajās iespiedkrāsās esošo GOS kopējā gada apjoma kilogramos, kas gada laikā izmantotas drukāto materiālu ražošanā.

Attiecībā uz i) un ii) aprēķinu var izmantot procentuālo daļu, kas ir proporcionāli mazāka par 90 % un 85 %, ja ir pierādīts, ka attīrīšanas sistēmā, kas paredzēta žāvēšanas procesāradušās gāzes sadedzināšanai, ir iznīcināti vairāk nekā 10 % vai 15 % no to GOS kopējā gada apjoma kilogramos, ko satur gada laikā drukāto materiālu ražošanā izmantotie mitrināšanas šķīdumi vai, attiecīgi, mazgāšanas šķīdumi.

Novērtēšana un verifikācija. Ķīmisko produktu piegādātājs iesniedz deklarāciju par GOS saturu spirtā, mazgāšanas šķīdumos, tintēs, mitrināšanas šķīdumos vai citos atbilstīgos ķīmiskos produktos. Pieteikuma iesniedzējs sniedz pierādījumus par aprēķinu, kas veikts atbilstīgi iepriekš minētajiem kritērijiem. Aprēķinu laikposms atbilst 12 mēnešus ilgam ražošanas procesam. Jaunas vai pārbūvētas ražotnes gadījumā mērījumus veic, pamatojoties uz vismaz 3 mēnešus ilgu ražotnes darbību reprezentatīvos ekspluatācijas apstākļos.

c) Emisijas rotācijas dobspiedē

i) GOS emisijas gaisā no rotācijas dobspiedes nedrīkst pārsniegt 50 mg C/Nm3. Novērtēšana un verifikācija. Pieteikuma iesniedzējs iesniedz attiecīgo dokumentāciju, kas apliecina atbilstību šim kritērijam.

ii) Jāuzstāda aprīkojums, lai samazinātu Cr6 + emisijas gaisā.

iii) Cr6 + emisijas gaisā nedrīkst pārsniegt 15 mg/t papīra. Novērtēšana un verifikācija. Pieteikuma iesniedzējs iesniedz ieviestās sistēmas aprakstu, kā arī dokumentāciju par Cr6 + emisiju kontroli un monitoringu. Dokumentācijā ietver testēšanas rezultātus par to, kā samazinātas Cr6 + emisijas gaisā.

d) Iespiešanas procesi, kas nav reglamentēti tiesību aktos

Saistībā ar karstās žāvēšanas ofseta un fleksogrāfijas tehnoloģiju žāvēšanā radušās gaistošo šķīdinātāju emisijas jāierobežo, izmantojot reģenerācijas vai sadedzināšanas metodi vai jebkādu citu ekvivalentu sistēmu. Visos gadījumos, kad netiek piemēroti tiesību akti, GOS emisijas gaisā nedrīkst pārsniegt 20 mg C/Nm3.

Šī prasība neattiecas uz sietspiedi un digitālo druku. Turklāt tā neattiecas uz karstās žāvēšanas un fleksogrāfijas iekārtām, kurās izmantoto šķīdinātāju apjoms nepārsniedz 15 tonnas gadā.

Novērtēšana un verifikācija. Pieteikuma iesniedzējs iesniedz ieviestās sistēmas aprakstu, kā arī dokumentāciju un testēšanas rezultātus par kontroli un monitoringu attiecībā uz emisijām gaisā.

5. kritērijs. Atkritumi

a) Atkritumu apsaimniekošana

Objektā, kur ražo apdrukāta papīra izstrādājumus, jābūt ieviestai atkritumu (tostarp apdrukāta papīra izstrādājumu ražošanas atlikumu) apstrādes sistēmai, kā to noteikušas attiecīgās vietējās un reģionālās regulatīvās iestādes.

Sistēmu dokumentē vai paskaidro, iekļaujot informāciju vismaz par šādām procedūrām:

i) pārstrādei derīgo materiālu apstrāde, savākšana, atdalīšana no atkritumiem un izmantošana;

ii) to materiālu reģenerācija, kurus paredzēts izmantot citur, piemēram, sadedzināt, lai iegūtu ražošanā izmantojamu tvaiku vai siltumu, vai izmantot lauksaimniecībā;

iii) bīstamo atkritumu apstrāde, savākšana, dalīšana un apglabāšana, kā to noteikušas attiecīgās vietējās un reģionālās regulatīvās iestādes.

Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, kā arī atkritumu apsaimniekošanas procedūru aprakstu. Ja vajadzīgs, pieteikuma iesniedzējs katru gadu iesniedz attiecīgu deklarāciju pašvaldībai. Ja par atkritumu apsaimniekošanu tiek slēgti ārpakalpojumu līgumi, tad arī apakšuzņēmējs iesniedz deklarāciju par atbilstību arī šim kritērijam.

▼C1

b) Makulatūra

Saražotās makulatūras daudzums “X” ir šāds:







Iespiešanas tehnoloģija Makulatūras maksimālais daudzums (%) Lokšņu ofsets 23 Rotācija bez žāvēšanas (avīzēm) 10 Rotācija bez žāvēšanas (veidlapām) 18 Pārējā rotācija bez žāvēšanas (izņemot laikrakstus un veidlapas) 19 Rotācija ar žāvēšanu 21 Dobspiede 15 Fleksogrāfija, izņemot gofrētu šķiedrkartonu 11 Digitālā druka 10 Fleksogrāfija, gofrēts šķiedrkartons 17 Sietspiede 23

▼B

Lielumu

“X” = aprēķina šādi: tādas makulatūras daudzumu tonnās, kas gada laikā saražota apdrukāta papīra izstrādājumu, kam piešķirts ekomarķējums, iespiešanas procesos (tostarp pēcapstrādē) dala ar tāda papīra daudzumu tonnās, kas gada laikā iegādāts un izmantots, lai ražotu apdrukāta papīra izstrādājumus, kam piešķirts ekomarķējums.

Ja tipogrāfija veic pēcapstrādi, pildot citas tipogrāfijas pasūtījumu, šajos procesos saražotās makulatūras daudzumu neņem vērā lieluma “X” aprēķinā.

Ja par pēcapstrādi tiek slēgti ārpakalpojumu līgumi ar citu uzņēmumu, tad ārpakalpojumos saražotās makulatūras daudzumu aprēķina un deklarē “X” aprēķinā.

Novērtēšana un verifikācija. Pieteikuma iesniedzējs iesniedz aprakstu par makulatūras daudzuma aprēķinu, kā arī tā apakšuzņēmēja sagatavotu deklarāciju, kurš makulatūru savāc no tipogrāfijas. Jāsniedz informācija par ārpakalpojumu līgumu slēgšanas nosacījumiem un pēcapstrādes procesos saražotās makulatūras daudzuma aprēķinu. Aprēķinu laikposms atbilst 12 mēnešus ilgam ražošanas procesam. Jaunas vai pārbūvētas ražotnes gadījumā mērījumus veic, pamatojoties uz vismaz 3 mēnešus ilgu ražotnes darbību reprezentatīvos ekspluatācijas apstākļos.

6. kritērijs. Enerģijas izmantošana

Tipogrāfija izveido reģistru, kurā uzskaitītas visas enerģiju patērējošās ierīces (tostarp mehānismi, apgaismojums, gaisa kondicionēšanas un dzesēšanas iekārtas), un sagatavo programmu, kurā minēti energoefektivitātes sekmēšanas pasākumi.

Novērtēšana un verifikācija. Pieteikuma iesniedzējs iesniedz sarakstu ar enerģiju patērējošām ierīcēm, kā arī energoefektivitātes sekmēšanas programmu.

7. kritērijs – Apmācība

Visiem darbiniekiem, kuri veic ikdienas darbus, jābūt ieguvušiem zināšanas, kas vajadzīgas, lai nodrošināt ekomarķējuma prasību izpildi, un kas pastāvīgi jāuzlabo.

Novērtēšana un verifikācija. Pieteikuma iesniedzējs iesniedz deklarāciju par atbilstību šim kritērijam, kā arī sīkāku informāciju par apmācības programmu un tās saturu, norādot, kad un kādas apmācības darbinieki ir pabeiguši. Pieteikuma iesniedzējs kompetentajai iestādei iesniedz arī mācību materiālu paraugu.

8. kritērijs. Piemērotība lietošanai

Produktam jābūt piemērotam paredzētajam nolūkam.

Novērtēšana un verifikācija. Pieteikuma iesniedzējs iesniedz attiecīgo dokumentāciju, kas apliecina atbilstību šim kritērijam. Ja vajadzīgs, apliecinot piemērotību apdrukāta papīra izstrādājumu lietošanai, pieteikuma iesniedzējs var atsaukties uz valsts vai tirdzniecības standartiem.

▼C1

9. kritērijs. Informācija uz produkta

Uz produkta ir šāda informācija:

“Pēc izmantošanas nododiet papīru otrreizējai pārstrādei”.

Novērtēšana un verifikācija. Pieteikuma iesniedzējs iesniedz produkta paraugu, uz kura ir norādīta prasītā informācija.

▼B

10. kritērijs. Informācija ES ekomarķējumā

Fakultatīva uzlīme ar teksta logu ietver šādu tekstu:

— Drukātais materiāls ir pārstrādājams.

— Tā iespiešanā izmantots papīrs, kura ietekme uz vidi ir neliela.

— Papīra ražošanā un iespiešanā izmantoto ķimikāliju emisijas gaisā un ūdenī nepārsniedz noteiktu līmeni.

Norādījumi par to, kā izmantot fakultatīvās uzlīmes ar teksta logu, ir atrodami sadaļā “Ekomarķējuma logotipu lietošanas vadlīnijas” (Guidelines for the use of the EU Ecolabel logo) tīmekļa vietnē:

http://ec.europa.eu/environment/ecolabel/promo/pdf/logo%20guidelines.pdf

Novērtēšana un verifikācija. Pieteikuma iesniedzējs iesniedz apdrukāta papīra izstrādājuma paraugu, uz kura ir marķējums, un deklarāciju par atbilstību šim kritērijam.